**Obec Vieska nad Žitavou**

**Všeobecne záväzné nariadenie obce Vieska nad Žitavou**

**Č. 1/2020**

 o spôsobe a výške úhrad za sociálne služby

Návrh VZN – vyvesený na úradnej tabuli dňa 27.9.2020

 zverejnený na webovom sídle dňa 27.9.2020

*Lehota na predloženie pripomienok k návrhu VZN: do 12.10.2020*

*VZN schválené Obecným zastupiteľstvom vo Vieske nad Žitavou dňa:. 19.10.2020*

VZN vyvesené na úradnej tabuli dňa: 19.10.2020

VZN zvesené z úradnej tabule dňa: 3.11.2020

 Štefan Mladý

 starosta obce

**Všeobecne záväzné nariadenie obce Vieska nad Žitavou**

**Č. 1/2020**

O spôsobe a výške úhrad za sociálne služby

Obecné zastupiteľstvo vo Vieska nad Žitavou v zmysle §4 odst. 3 písm. p), §6 a 11 odst. 4 písm. g) zákona č. 369/1990 Z.z. o obecnom zriadení v znení neskorších predpisov a § 72 ods. 2  zákona č. 448/2008 Z.z. o sociálnych službách a o zmene a doplnení zákona č. 455/1991 Z.z. o živnostenskom podnikaní (živnostenský zákon) v znení neskorších predpisov sa uznieslo na tomto všeobecne záväznom nariadení.

**Čl. I**

**Úvodné ustanovenia**

**§ 1**

**Predmet úpravy**

1. Toto VZN upravuje podrobnosti:

o sume úhrady, spôsobe jej určenia a platenia úhrady za poskytnuté sociálne služby.

§2

**Druh a forma sociálnej a ďalšej obecnej služby**

V obci rozlišujme nasledujúce druhy sociálnych služieb:

* **Opatrovateľská služba** ako terénna sociálna služba na území obce Vieska nad Žitavou

sa poskytuje osobe, ktorá má trvalý pobyt na území obce Vieska nad Žitavou, je odkázaná na pomoc inej fyzickej osoby a jej stupeň odkázanosti je najmenej II podľa prílohy č. 3 k zákonu o sociálnych službách a je odkázaná na pomoci pri úkonoch sebaobsluhy, úkonoch starostlivosti o svoju domácnosť a základných sociálnych aktivitách podľa prílohy č. 4 k zákonu o sociálnych službách.

* **Služba na podporu rodiny s deťmi:**  služba na podporu zosúlaďovania rodinného a pracovného života v zariadení materskej škole pre deti od 3. do 6. rokov veku dieťaťa
* Je poskytovaná rodičovi dieťaťa , v čase jeho prípravy a ďalších aktivít spojených so snahou vstúpiť na trh práce a so zámerom obce utvárania a chránenia zdravých podmienok a zdravého spôsobu života a práce obyvateľov obce.
* **Podporné služby:** stravovanie a donáška obedov

-sa poskytuje donáškovou formou fyzickej osobe, ktorá:

a/ nemá zabezpečené nevyhnutné podmienky na uspokojovanie základných životných potrieb

b/ má ťažké zdravotné postihnutie alebo nepriaznivý zdravotný stav, alebo

c/ dovŕšila dôchodkový vek

§3

**Služba na podporu rodiny s deťmi**

1. Pomoc pri starostlivosti o dieťa, obec Vieska nad Žitavou poskytuje cez pracovné dni v čase od 13:00 hod do 16:00 hod. Služba sa poskytuje v priestoroch materskej školy.

2. Rodič podá žiadosť o poskytnutie služby na podporu rodiny s deťmi obci Vieska nad Žitavou.

3. Pomoc pri osobnej starostlivosti o dieťa sa začne vykonávať po podpise zmluvy.

4.Úkony , ktoré sú poskytované v rámci tejto služby:

- bežné úkony starostlivosti o dieťa

- stravovanie

- výchova

5. Služba je bezplatná

**§ 4**

**Stravovanie a donáška obedov**

Obec Vieska nad Žitavou poskytuje fyzickým osobám s nepriaznivým zdravotným stavom, osobám s ťažkým zdravotným postihnutím a starobným dôchodcom s trvalým pobytom v obci Vieska nad Žitavou, donášku stravy cez pracovné dni v čase od 11:00 do 13:00 hod. na adresu prijímateľa sociálnej služby.

1. Žiadosť na účely uzatvorenia zmluvy o poskytovaní sociálnej služby prostredníctvom donášky stravy, predkladá fyzická osoba, ktorá má záujem o poskytovanie tejto služby. Donáška stravy sa začne vykonávať po podpise zmluvy o poskytovaní sociálnej služby.

**Suma úhrady, spôsob jej určenia a platenia úhrady za donášku stravy**

Za stravovanie a donášku obedu v súlade s týmto VZN sa určuje:

**1. Príspevok obce na 1 obed/deň/soba**

 Príspevok obce na 1 obed pre fyzickú osobu s trvalým pobytom na území obce 0,50 EUR osobu/deň

**2. Úhrada stravy fyzickou osobou poberajúcou stravu**

Úhrada sa určuje ako násobok poplatku za stravu /cenu za 1 obed stanovuje dodávateľ/ po odpočítaní príspevku obce a počtu pracovných dní, v ktorých bola donáška stravy poskytovaná. Prijímateľ sa zaväzuje, že úhradu zaplatí do 25. dňa nasledujúceho kalendárneho mesiaca.

**3. Donáška stravy**

Poplatok za donášku stravy pre fyzickú osobu sa nestanovuje.

**4. Realizácia úhrad**

Úhradu za donášku stravy a úhradu poplatku za stravu zaplatí stravník do pokladne obce Vieska nad Žitavou, alebo prevodom na účet, číslo ktorého mu poskytne obecný úrad.

**§5**

**Výška úhrady za sociálnu službu**

**1. Za opatrovateľskú službu**  sa fyzickej osobe podľa tohto VZN určuje úhrada:

**- 3,50 EUR** za jednu hodinu poskytovanej opatrovateľskej služby pri všetkých úkonoch poskytovaných v rámci opatrovateľskej služby. V čase poskytovania dotácie zo ŠR, resp. čerpania fondov bude úhrada 2,50 EUR za jeden deň.

- Celková výška úhrady za opatrovateľskú službu v kalendárnom mesiaci sa určí podľa poskytovaných úkonov a vypočíta sa ako násobok sumy 3,50 EUR x počet hodín opatrovateľskej služby.

- Úhrada za opatrovateľku službu za kalendárny mesiac, v ktorom sa opatrovateľská služba poskytla, je potrené uhradiť najneskôr do 15. dňa nasledujúceho kalendárneho mesiaca a to prevodným príkazom na účet obce Vieska nad Žitavou .

- Občan je povinný platiť úhradu za poskytovanie opatrovateľskej služby podľa svojho príjmu a majetku.

- Pri určovaní výšky úhrady za opatrovateľskú službu sa uplatňuje ustanovenia § 72 a §73 zákona o sociálnych službách.

 **Záverečné ustanovenia**

1. Toto VZN bolo schválené obecným zastupiteľstvom vo Vieske nad Žitavou dňa 19.10.2020

2. Toto VZN nadobúda účinnosť dňa ......................................................................

3. Týmto VZN sa ruší : 1. Článok 3 § 4 bod A/ , bod B/, bod C/ bod D/

 2. § 15 Výška úhrady za sociálnu službu

 3. § 16 Spôsob platenia úhrady za sociálnu službu

Zo VZNč. 4/2012 zo dňa 4.6.2012

 Štefan Mladý, starosta obce